title: Jane Digby
text: Jane Elizabeth Digby, pe Lady Ellenborough, (1807–1881) a oa ur gontez saoz.
  
  Ganet e oa Jane Digby e Dorset. Merc'h e oa d'an amiral Henry Digby ha da Lady Jane Elizabeth Coke. E 1799 e voe kemeret al lestr spagnol Santa Brigada, gant he zad. Un teñzor a oa e bourzh, ha setu deuet an tiegezh da vezañ pinvidik-mor. Gant an amiral Nelson edo e Trafalgar, kabiten war al lestr Africa. Digantañ eo he devoe Jane Digby domani Minterne Magna e Dorset. 
  
  Brudet e voe buhez prevez romantel Jane Digby, e-pad meur a zek vloaz, en Europa hag er Reter Nesañ. Pevar gwaz he doe ha dreist-holl serc'heged e-leizh, en o zouez Ludwig Iañ Bavaria hag e vab Otto, roue Gres, ar politikour Felix zu Schwarzenberg, ur jeneral ha brigant albanat.
  
  E Siria
  Da c'hwec'h vloaz ha daou-ugent e veajas da Siria. Orgediñ a reas ouzh ar cheikh Medjuel el Mezrab, 20 vloaz yaouankoc'h eviti. Dimezet e voent hervez al lezenn vuzulman, hag anvet e voe ar wreg Jane Elizabeth Digby el Mezrab. Evurus e voent ken e varvas 28 vloaz diwezhatoc'h, e Damask.
  
  Poltred 
  Poltredet e voe gant Stieler evit Poltredaoueg ar gened, aozet gant ar roue Ludwig Iañ Bavaria.
  
  Gwaz ha serc'heged
  
  Levrlennadur 
   
   
   
  
  Noblañsoù saoz
  Priedoù-kleiz rouaned Alamagn
  Poltredoù ar gened
  Ganedigezhioù 1807
  Marvioù 1881